Miosina II

Miosina II edo 2. motako miosina muskulu ehunetan aurkitzen den miosinen familako proteina bat da eta aktina proteinarekin elkarreragiten du muskuluen uzkurdura eragiteko. Zelulen barne-egitura mantentzea, mintzaren mugimendua eta zelulen zatiketa errazten du. 

Miosina mota gehienek funtzio espezializatuak dituzte, hala nola kargak garraiatzea edo zelula-jarduerak koordinatzea. Hala ere, guztiek egitura komuna dute: burua, lepoa eta isatsa.  Burua aktina-zuntzekin lotzen da eta ATParen hidrolisiaz mugimendua eragiten du. Lepoak hainbat erregulazio-faktore lotzeko balio du, eta isatsak proteina-motaren arabera gauza ezberdinak egiten ditu, hala nola oligomerizazioa (miosina-molekulak elkartu miosina-filamentuak osatzeko) edo beste proteinekin elkarrekintza. 

Miosina ll mugimenduaz arduratzen den proteina mota bat da, animalien muskulu-uzkurdura sistemaren parte dena, bihotzeko muskuluan adibidez.  Bere egitura bi buru globularrez, bi lepoz eta isats batez osatuta dago, eta horrek aktina-filamentuekin elkarreragitea ahalbidetzen dio mugimendua sortzeko.  Elkarreragin hau ATPren hidrolisiaren bidez gertatzen da eta energia kimikoa mekaniko bihurtzen da, indarra eta mugimendua sortuz. Eskeleto-muskuluetan, borondatezko mugimendua ahalbidetzen du, ibiltzea bezalako ekintzetatik mugimendu konplexuagoetara arte. Bihotzean, bihotz-uzkurduran parte hartzen du odola gorputz osora eramateko kapaza delako. Gainera, zitozinesian ere parte hartzen du, zelula-zatiketan.  

 Egitura 
Miosina II egitura kuaternarioa duen zuntz proteina bat da eta sei kate ezberdinez osatuta dago: bi kate astun ditu (230 kDa-eko pisua du bakoitzak) eta lau kate arin (20 kDa-eko pisua du bakoitzak). 
Bi kate astunak (MHC Myosin heavy chain) , miosinazko harizpiaren burua eta isatsa osatzen dute. Kate astun horietako bakoitzak N-mutur bana du buruan, eta loditze bat sortzen du buruan. Isatsa, berriz, C-muturrek osatzen dute, eta egitura helikoidala du. Bi kate horiek espiral bat osatuz batzen dira, eta, horrela, miosina bat lortzen da, bi buru dituena. Miosinak lau kate arin (MLC, Myosin light chain) ere baditu (bi buru bakoitzeko), bi kate astunak lepotik lotzen dituztenak, hau da, buruaren eta isatsaren arteko aldetik.  

Buruetan aktina konektoreak eta ATP konektoreak daude, bestalde lepoan miosina II kate arinen konektoreak daude.   

 Funtzioak 
Bigarren motako miosina zeinbat funtzio desberdinetaz arduratzen da. Hauetako garrantsitsuenak hauek dira:

 Muskuluaren uzkurdura: 
Muskuluaren uzkurduran hartzen du parte miosina IIk, aktinarekin batera. Proteina hau, muskulu liso, eskeletiko eta bihotz muskuluan dago presente, eta hauen uzkurdura gidatzen du. Mugimendua, filamentu irristakorren mekanismoaren bidez gertatzen da. Honetan gehiago sakontzen, miosina IIren buruan ATP-aren hidrolizazioa gertatzen da, eta ondorioz energia lortuko da. Honi jarraituz, miosina II aktinaren filamentuei lotzen zaio, burua tolestuz eta honela aktinaren luzapena eragiten du. Azkenik, beste ATP itsasten zaio, mugimendua berriro errepikatuz eta gihar mugimendua sortuz.  

 Zelula zatiketa (zitozinesia): 
Miosinak funtsezko eginkizuna du zitozinesian. Miosinak, elkarreragin egiten du aktinarekin, zelula alabak errazago bereizteko. Fase honetan, zelularen erdialdean eraztun kizkurbera deitzen den egitura bat sortzen da. Eraztun honen osagai nagusiak miosina eta aktina dira. Eraztun honen helburua, zelula erditik zatitzea da eta horretarako miosina ATP-aren energiaz baliatuko da, eraztunaren aktina filamentuak gehiago hurbiltzeko eta uzkurdura eragiteko. Eraztunaren uzkurtze-prozesu horrek, azkenean, zitoplasma zatitu eta bi zelula alaba bereizi sortzen ditu. 

 Zelularen forma eta zitoeskeletoaren tentsioa: 
Miosina II proteinaren funtzioak ez dira bakarrik muskulu uzkurduran zentratzen, baizik eta zenbait funtzio gehiago ere izan dezake, hala nola zelularen forma zein zitoeskeletoaren tentsioak mantentzea. Miosina mota honek tentsio mekanikoa eragiten du, zelularen forma mantenduz. Horretaz gain, zitoeskeletoa mantentzeaz arduratzen da, aktinarekin batera, zelularen barnealdea egonkortuz. Bestalde, zelularen forma baita ere alda dezake, kanpoaldeko ingurune mekanikoari erantzuten.

 Zelularen migrazioa eta mugikortasuna: 
Honi guztiari gehitzen zaio miosina II zenbait substratuen mugikortasunean funtsezkoa dela. Esaterako, makrofagoak infekzio lekuetara garraiatzen ditu. Mugimendu hauek aktina eta miosina II sistemen ondorioz sortzen dira.

 Indarra eta erresistentzia ehun ez muskularretan: 
Miosina IIk baita ere indarra eta erresistentzia ehun ez muskularretan emateaz arduratzen da. Modu honetan, epitelio ehunetan sendotasuna emango du estimuluen aurrean. Odol-hodien hormetan sendotasuna baita emango du eta honen tentsioak erregulatuko ditu.

 Proteinaren garrantzia bioteknologian 

  Miosina II motorrak:    
Nanoteknologian aktina eta miosinaz osatutako nanomotorrak sortu dira, motor hauekin polinomio ez-determinista konbinatorio osoak deitzen diren problema matematikoak ebazteko erabili ahal dira.

  Diagnostikoak egitea zirkulazio-aparatuan:    
Diserzio aortiko bat gertatu ostean miosina IIren kate astunen kopurua odolean handitzen dela ikusi da beraz, diagnostiko hobeagoak egiteko erabili daitekeen tresna bilakatu da. 

 Erreferentziak 

 Kanpo estekak